----

----

I Informácie

Komisia

----

Výmenný kurz eura (1)

31. mája 2006

(2006/C 128/01)

1 euro= 

----

(1)

Zdroj: referenčný výmenný kurz publikovaný ECB.

----

----

Oznámenie Komisie v rámci implementácie smernice Rady z 29. júna 1990 o aproximácii právnych predpisov členských štátov, týkajúcich sa plynových spotrebičov (90/396/EHS)

(2006/C 128/02)

(Text s významom pre EHP)

(Uverejnenie názvov a odkazov harmonizovaných noriem podľa smernice)

POZNÁMKA:

Viac informácií o harmonizovaných normách nájdete na internetovej adrese:

http://europa.eu.int/comm/enterprise/newapproach/standardization/harmstds/

----

(1)  ESO: Európske organizácie pre normalizáciu:

(2)Ú. v. ES L 204, 21.7.1998, s. 37.

(3)Ú. v. ES L 217, 5.8.1998, s. 18.

----

----

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 128/03)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky musia byť Komisii doručené do šiestich mesiacov odo dňa uverejnenia.

SÚHRNNÁ SPRÁVA

NARIADENIE RADY (ES) č. 510/2006

Žiadosť o registráciu podľa článku 5 a článku 17 ods. 2

EXAIRETIKO PARTHENO ELAIOLADO „TROIZINIA“

(ES) č.: EL/0206/24.09.2001

CHOP ( X ) CHZO ( )

Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií produktov v úplnom znení od vnútroštátnych orgánov uvedených v časti 1 alebo od Európskej komisie (1).

1.   Príslušný orgán v členskom štáte:

2.   Skupina žiadateľov:

3.   Druh výrobku:

Trieda 1.5. Oleje a tuky – Extra panenský olivový olej

4.   Opis špecifikácie výrobku:

(zhrnutie podmienok článku 4 ods. 2):

4.1.   Názov: Exairetiko partheno elaiolado „Troizinia“

4.2.   Opis: Extra panenský olivový olej vyrobený buď výlučne z odrody Manaki, alebo spolu s odrodou Koroneiki, ktorej podiel nesmie predstavovať viac ako 50 %.

Organoleptické vlastnosti:

farba: žltá až žltozelená, v závislosti od stupňa zrelosti plodov pri zbere,

chuť: príjemná chuť so sladkým alebo horkým základom (po niekoľkých mesiacoch horkosť postupne slabne) a

vôňa: v celkovej vôni prevládajú čerstvo nazbierané plody.

4.3.   Zemepisná oblasť: Územie oblasti Trizinia, kde sa olivy pestujú a spracúvajú na olivový olej a konkrétne obce:

4.4.   Dôkaz o pôvode: Výroba, spracovanie, balenie a plnenie do fliaš sa vykonáva vo vymedzenom priestore. Pestovatelia zapisujú svoje olivové háje do registra, ktorý sa aktualizuje. V osobitným registroch sa zaznamenávajú aj zariadenia na spracovanie a plnenie do fliaš. Registre spravuje a aktualizuje riaditeľstvo pre rozvoj vidieka a poskytujú údaje o množstve spracovaných olív za rok a o množstve vyrobeného olivového oleja. Takýmto spôsobom sú všetky zúčastnené subjekty zapísané v osobitných registroch, ktoré sa náležite kontrolujú, pokiaľ ide o plnenie si svojich povinností, čo zaručuje úplnú vysledovateľnosť výrobkov.

4.5   Spôsob výroby: 

a)   Kultivačné techniky používané pri pestovaní olív

Pôda sa obrába mechanicky a nepoužívajú sa žiadne herbicídy.

25 % olivovníkov sa zavlažuje hadicami, odkvapkávajúcim alebo rozstrekovacím systémom.

Vhodné strihanie, zavlažovanie a hnojenie vedie k zhruba konštantnej ročnej produkcii v olivových hájoch oblasti Trizinia.

Hnojenie a ochrana stromov sa vykonávajú spôsobmi, ktoré rešpektujú životné prostredie (organické hnojivá, použitie závesných návnad na olivové mušky, rozprašovanie návnad).

b)   Zber olív

Takmer všetky plody sa zbierajú keď ich zelená farba tmavne. Zber sa začína v novembri (plody ešte nie sú celkom zrelé) a končí sa vo februári. Najväčšia časť úrody sa zozbiera v decembri až januári. Plody sa nenechávajú na strome prezrieť, čo by malo za následok stratu ich hmotnosti a objemu, zoslabnutie vône a zvýšenie kyslosti olivového oleja.

Zber sa uskutočňuje tradičným spôsobom, iba za použitia hrabličiek alebo, v malej miere, rukami, čo má priaznivý vplyv na kvalitu výrobku a zdravie olivovníkov.

c)   Zbieranie – skladovanie

Po zbere sa plody umiestnia do vriec z rastlinných vláken (juta), ktoré podporujú prúdenie vzduchu a v rovnaký deň sa premiestnia do lisovne. V ojedinelých prípadoch, ak musia vo vreciach zostať 24 hodín, sa vrecia umiestnia na drevené dosky a uchovajú sa na zastrešenom, dobre vetranom mieste, ktoré je chránené pred slnkom a dažďom.

d)   Spracovanie olív – extrakcia oleja

Olivy prechádzajú týmto postupom: prijatie – uloženie do príslušného zariadenia – zbavenie listov – omývanie – polenie – lisovanie – miešanie – odstreďovanie olivového oleja od dužiny – konečné oddelenie.

Tento proces dodržiava všetky pravidlá, pokiaľ ide o čistotu, rýchlosť miešania (17-19 otáčok/minúta), vhodnú dĺžku miešania (20-30 min.) a najmä teplotu, ktorá za žiadnych okolností nesmie prekročiť 28-29 °C.

e)   Balenie:

Pred uvedením na trh a predajom konečnému spotrebiteľovi sa olivový olej z Trizinie skladuje v nehrdzavejúcich cisternách, potom sa balí do nádob z bielej ocele s objemom 5 litrov a do fliaš z tmavého skla s objemom 0,1 litra až 1 liter.

Balenie konečného výrobku sa uskutočňuje iba v rámci uvedenej zemepisnej oblasti s cieľom zabezpečiť kvalitu a umožniť kontrolu konečného výrobku, tiež vzhľadom na hospodárske parametre a výhody konečného balenia výrobku v danom regióne.

V skratke, považuje sa za vhodné a potrebné, aby sa celý proces odohrával v rámci uvedenej zemepisnej oblasti, s cieľom zabezpečiť ochranu označenia a zaručiť kvalitu a autentickosť výrobku.

4.6.   Súvislosti: Za svoju výbornú kvalitu olej Trizinia vo veľkej miere vďačí osobitným pedoklimatickým podmienkam regiónu, používaným pestovateľským metódam, zvolenému spôsobu a času zberu, ako aj vhodnému ošetreniu a baleniu, uskutočnenými tradičnými alebo modernými postupmi, ktoré rešpektujú technické a vedecké poznatky.

Horský a kopcovitý terén oblasti, mierne množstvo zrážok (okolo 550 mm), mierne zimy, relatívne suché a teplé letá (počas ktorých však padne 15 % celkových ročných zrážok), intenzívne slnečné žiarenie, mierny suchý severný vietor, ako aj kopcovitý terén (ktorý umožňuje vystavenie olivových hájov svetlu a prúdeniu vzduchu, prvkom, o ktorých je známe, že sú nevyhnutné a určujúce pre zabezpečenie optimálnej kvality olivového oleja) vedú k produkcii olivového oleja, ktorý je bohatý na pigmenty, čo má za následok výraznú farbu a jemnú a príjemnú chuť. Okrem toho mierne vápenatá pôda s neutrálnym alebo mierne zásaditým pH a vo všeobecnosti vysoký výskyt fosforu, draslíka, bóru a i iných látok významne prispievajú k prirodzenej priehľadnosti olivového oleja a k vysokému obsahu aromatických látok.

4.7.   Kontrolné orgány: 

A)

B)

4.8.   Označovanie etiketami: Obal výrobku musí niesť označenie: ΕΞΑΙΡΕΤΙΚΟ ΠΑΡΘΕΝΟ ΕΛΑΙΟΛΑΔΟ „ΤΡΟΙΖΗΝΙΑ“ Π.Ο.Π. a údaje stanovené v článku 4 ods. 8 prezidentského dekrétu 61/93 a v spoločnom ministerskom rozhodnutí 2823003/12.1.2004.

4.9.   Vnútroštátne požiadavky: Uplatňuje sa zákon 2040/92, prezidentský dekrét 61/93 a spoločné ministerské rozhodnutie 2823003/12.1.2004.

----

(1)  Európska komisia, Generálne riaditeľstvo pre poľnohospodárstvo a rozvoj vidieka, politika kvality poľnohospodárskych výrobkov, B-1049 Brusel.

----

----

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 128/04)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky musia byť Komisii doručené do šiestich mesiacov odo dňa uverejnenia.

ZHRNUTIE

NARIADENIE RADY (ES) č. 510/2006

Žiadosť o registráciu podľa článku 5 a článku 17 ods. 2

„AZEITE DO ALENTEJO INTERIOR“

ES č. PT/0234/16.05.2002

CHOP ( X ) CHZO ( )

Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií produktov v úplnom znení od vnútroštátnych orgánov uvedených v časti 1 alebo od Európskej komisie (1).

1.   Príslušné oddelenie v členskom štáte:

2.   Skupina:

3.   Druh výrobku:

Trieda 1.5: Tuky a oleje (maslo, margarín, oleje atď ...) Panenský olivový olej a panenský olivový olej extra

4.   Špecifikácia:

(zhrnutie požiadaviek v zmysle článku 4 ods. 2)

4.1   Názov: „AZEITE DO ALENTEJO INTERIOR“

4.2   Opis: Panenský olivový olej a panenský olivový olej extra sa získavajú mechanickým spracovaním plodov Olea europea sativa Hoffg, odrôd Galega Vulgar (minimálne 60 %), Cordovil de Serpa a/alebo Cobrançosa (najviac 40 %), ostatné odrody sú prípustné v pomere maximálne 5 %, odrody Picual a Maçanilha sú absolútne neprípustné. Zlatožltá alebo zelenožltá farba, jemná ovocná vôňa zrelých a/alebo zelených olív a iných plodov, hlavne jabĺk a/alebo fíg a silná sladká príchuť. Bodové hodnotenie v „panelovom teste“ – min. 6,5. Chemické vlastnosti: Absorbancia K232 – max. 2,40, K270 – max. 0,20 a Delta K – max. 0,00. Vosky max. 200 mg/kg, steroly ( %) cholesterol – max. 0,3; brasikasterol – max. 0,1; kampesterol – max. 3,5; stigmasterol – menej ako kampesterol; beta-sitosterol – min. 93,0; Delta 7 – stigmastenol – max. 0,5. Steroly celkom min. 1 600 mg/kg; erytrodiol + uvaol ( %) – max. 4,5; Mastné kyseliny celkom ( %) C14:0 – max. 0,03; C16:0 – 14,0 až 20,0; C16:1 – 2,0 až 3,0; C18:0 – 1,5 až 2,5; C18:1 – min. 70,0; C18:2 – 4,0 až 7,0; C18:3 – max 1,0. Trans-mastné kyseliny ( %) trans-izoméry kyseliny olejovej – max. 0,03; trans-izoméry kyseliny linolovej a kyseliny linolénovej – max. 0,03.

4.3   Zemepisná oblasť: Zemepisná oblasť výroby, spracovania a balenia je v „srdci“ oblasti Alentejo, obyčajne sa nazýva Alentejo Interior a je prirodzene vymedzená územím okresov Portel, Vidigueira, Cuba, Alvito, Viana do Alentejo, Ferreira do Alentejo a Beja a obcí Aljustrel, S. João de Negrilhos a Ervidel v okrese Aljustrel, Entradas v okrese Castro Verde, Alcaria Ruiva v okrese Mértola a Torrão v okrese Alcácer do Sal.

4.4   Dôkaz o pôvode: Okrem samotných vlastností produktu existuje aj zavedený systém, ktorý umožňuje sledovať jeho pôvod. Poľnohospodárska prevádzka a spracovateľské a baliarenské jednotky sa musia nachádzať v príslušnej zemepisnej oblasti a musia mať povolenie, ktoré združenie výrobcov získa po predbežnom posudku kontrolného orgánu. Celý výrobný proces od poľnohospodárskej prevádzky, kde sa získavajú suroviny, až po miesto predaja produktu podlieha systému kontroly, ktorým sa overuje dodržiavanie všetkých stanovených poľnohospodárskych, prepravných, spracovateľských a baliarenských postupov.

Označenie CHOP sa smie používať iba na baleniach panenského olivového oleja a panenského olivového oleja extra, ktoré majú uvedené analytické vlastnosti a ich výrobný proces prešiel kontrolou.

Certifikačné známky sú očíslované, aby bolo možné dôsledne sledovať pôvod produktu až po poľnohospodársku prevádzku. Pôvod možno dokázať v ktorejkoľvek chvíli a v priebehu celého výrobného reťazca.

4.5   Spôsob výroby: Olivy pochádzajúce zo zaregistrovaných olivových hájov uvedených odrôd a v uvedenom percentuálnom zastúpení sa zbierajú v dobrom stupni zrelosti a oddeľujú sa od všetkých ostatných. Prevezú sa do spracovateľských jednotiek, kde sa preberú, umyjú, melú, tlčú a lisujú alebo odstreďujú. Získaný olivový olej sa scedí, uskladní vo vhodných nádobách a čaká na balenie. Pri výrobe olivového oleja sa dodržiavajú všetky požiadavky osvedčených postupov, hlavne pokiaľ ide o produkty fytohygieny, ktoré sa používajú na kontrolu škodcov, ďalej pokiaľ ide o pravidlá zberu, spôsobu a času prepravy z miesta zberu do lisovne, uskladnenia olív v lisovniach, maximálneho časového odstupu medzi zberom a mletím a tlčením masy. Techniky druhej extrakcie nie sú povolené, nepoužívajú sa ani enzýmy alebo mastenec. Panenský olivový olej a panenský olivový olej extra sa plnia do vhodných nádob a označia sa príslušnými etiketami. Všetky opísané procesy prebiehajú v spomínanej zemepisnej oblasti, keďže olivový olej sa dá miešať a neskoršie oddelenie alebo rozlíšenie by nebolo možné. Toto je teda správny spôsob, ako vykonávať kontrolu a vyhnúť sa riešeniu kontinuity sledovania pôvodu produktu, čím sa pre spotrebiteľa zaručí pôvod a pravosť produktu.

4.6   Prepojenie: Výroba olivového oleja sa neoddeliteľne spája s Alentejo Interior. V tejto oblasti má olivovník priaznivé klimatické a pôdne podmienky pre svoj rast a rodenie olív vhodných na výrobu panenského olivového oleja a panenského olivového oleja extra. Preto sa dlhé roky vyberali vhodné odrody a vylučovali sa odrody s vôňou alebo chuťou odlišnou od typických ovocných olivových olejov tejto oblasti. Osvedčené postupy sa neustále dôsledne dodržiavajú. Okrem historických a spoločensko-kultúrnych súvislostí medzi produktom a regiónom, ktoré sa premietli do nespočetných pamätníkov (niektoré pochádzajú z rímskych čias), ľudových piesní, prepracovaných ornamentov, do miestnych názvov, gastronómie, rodinných mien, bibliografických referencií a štúdií, sú chemické zloženie, chuť, vôňa a farba olivového oleja Azeite do Alentejo Interior známe a uznávané aj vo vzťahu k ostatným produktom. Aj keď sa používané odrody nevyskytujú výlučne v tomto regióne, percentuálne zloženie olivového hája a ekosystém sú pre výrobu olivového oleja s uvedenými vlastnosťami rozhodujúce.

4.7   Kontrolný orgán: 

4.8   Označenie: Na etikete musí byť uvedené „Azeite do Alentejo Interior – Denominação de Origem Protegida“ (Chránené označenie pôvodu) a po zaregistrovaní v EÚ aj príslušné logo EÚ. Ďalej obsahuje certifikačnú známku, ktorá musí obsahovať názov produktu a predmetný spôsob jeho označenia, názov kontrolného orgánu a číslo série (číselný alebo alfanumerický kód, ktorý umožňuje sledovať pôvod výrobku).

4.9   Vnútroštátne požiadavky: —

----

(1)  Európska komisia, Generálne riaditeľstvo pre poľnohospodárstvo a rozvoj vidieka, politika kvality poľnohospodárskych výrobkov, B-1049 Brusel.

----

----

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 128/05)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky musia byť Komisii doručené do šiestich mesiacov odo dňa uverejnenia.

ZHRNUTIE

NARIADENIE RADY (ES) č. 510/2006

Žiadosť o registráciu podľa článku 5 a článku 17 ods. 2

„PAIO DE BEJA“

ES č. PT/0230/08.04.2002

CHOP ( ) CHZO ( X )

Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií produktov v úplnom znení od vnútroštátnych orgánov uvedených v časti 1 alebo od Európskej komisie (1).

1.   Príslušné oddelenie v členskom štáte:

2.   Skupina:

3.   Druh výrobku:

Trieda 1.2 – Mäsové výrobky

4.   Špecifikácia:

(zhrnutie požiadaviek v zmysle článku 4 ods. 2)

4.1   Názov: „Paio de Beja“

4.2   Opis: Klobása údená prevažne drevom dubu zimného, vyrobená z mäsa a pevných tukov získaných vykostením ošípaných alentejanskej rasy. Kusy mäsa a tuku sa ochucujú soľou, paprikovou pastou, lisovaným sušeným cesnakom, rascou, sladkou paprikou a korením. Obal je z prírodných solených bravčových čriev. Klobása má tvar hrubého rovného valca s dĺžkou od 12 do 20 cm a priemerom od 6 do 15cm. Má lesklý a jemne nerovný vzhľad, červenkasto- biele zafarbenie, polotuhú až tuhú konzistenciu. Je utiahnutá stočením a zaviazaná bavlneným vláknom na oboch koncoch. V priereze má červenkastú až ružovú farbu s bielymi škvrnami a dokonale hutnú homogénnu masu. Tuk je perleťovo biely, lesklý, aromatický, príjemnej chuti. Klobása má príjemnú, jemnú, jemne slanú chuť a niekedy jemne pikantnú príchuť. Je príjemnej, ľahko údenej vône.

4.3   Zemepisná oblasť: Zemepisná oblasť výroby surovín určených na výrobu Paio de Beja je vymedzená okresmi Abrantes, Alandroal, Alcácer do Sal (okrem obce Santa Maria do Castelo), Alcoutim, Aljezur (obce Odeceixe, Bordeira, Rogil a Aljezur), Aljustrel, Almodôvar, Alter do Chão, Alvito, Arraiolos, Arronches, Avis, Barrancos, Beja, Borba, Campo Maior, Castelo Branco, Castelo de Vide, Castro Marim (obce Odeleite a Azinhal), Castro Verde, Chamusca, Coruche, Crato, Cuba, Elvas (okrem obce Caia e S. Pedro), Estremoz, Évora, Ferreira do Alentejo, Fronteira, Gavião, Grândola (okrem obce Melides), Idanha-a-Nova, Lagos (obec Bensafrim), Loulé (obce Ameixial, Salir, Alte, Benafim a Querença), Marvão. Mértola, Monchique (obce Monchique, Marmelete a Alferce), Monforte, Montemor-o-Novo, Mora, Moura, Mourão, Nisa, Odemira (okrem obcí Vila Nova de Mil Fontes a S. Teotónio), Ourique, Penamacor, Ponte de Sôr, Portalegre, Portel, Redondo, Reguengos de Monsaraz, Sabugal, Santiago do Cacém (okrem obce Santo André), Sardoal, São Brás de Alportel, Serpa, Sines, Silves (obce S. Marcos, S. Bartolomeu de Messines a Silves), Sousel, Tavira, (obec Cachopo), Vendas Novas, Viana do Alentejo, Vidigueira, Vila Velha de Ródão a Vila Viçosa, prirodzeným spôsobom ohraničená existenciou pastvín. Vzhľadom na špecifickosť korenín, miestny spôsob výroby a organoleptické vlastnosti výrobku, zemepisná oblasť spracovania, dozrievania, porciovania a balenia je prirodzeným spôsobom vymedzená okresom Beja.

4.4   Dôkaz o pôvode: Spracovateľne Paio de Beja musia mať licenciu, musia sa nachádzať v oblasti spracovania a byť povolené združením výrobcov. Surovina pochádza z ošípaných alentejanskej rasy, chovaných v poľnohospodársko-chovných staniciach s plochou pastvín s dubmi zimnými a/alebo dubmi korkovými, ktorá je zlučiteľná s extenzívnymi a poloextenzívnymi chovnými systémami, pričom ide predovšetkým o vonkajší chov. Zvieratá sú zapísané v Plemennej knihe alentejanskej rasy. Ošípané sú porážané a vykosťované v zariadeniach s licenciou, ktoré sa v obidvoch prípadoch nachádzajú v zemepisnej oblasti výroby. Poľnohospodárske podniky, bitúnky, spracovateľne a prípravovne Paio de Beja sú riadne zapísané v združení výrobcov a podliehajú kontrole nezávislej inštitúcie. Tento systém zaručuje úplnú vysledovateľnosť výrobku, pričom dôkaz pôvodu výrobku sa môže uskutočniť kedykoľvek, a to od chovnej farmy až po každú predajnú jednotku podľa sériového čísla každej certifikačnej značky.

4.5   Spôsob výroby: Získava sa z mäsa chrbta, končatín a pliec a tuku ošípaných alentejanskej rasy, zomletých mechanicky alebo ručne, v pomere 70 – 90 % chudej zložky na 10 – 30 % tučnej zložky. Po zomletí sa v jednej nádobe zmieša mäso, tuk a koreniny, predtým rozpustené vo vode, čo je typickou črtou tohto regiónu. Táto masa sa nechá jeden deň až dva dni odležať v chladiacich komorách, kde teplota nepresahuje 10 °C a vlhkosť dosahuje približne 80 až 90 %. Po odležaní sa naplní do bravčových čriev, ktoré boli konzervované v soľnom roztoku, a to tak, aby klobásy boli dobre natlačené a zaviazané. Po natlačení nasleduje proces údenia, ktorý trvá minimálne 3 dni a maximálne 12 dní (5 až 10 dní v lete a 8 až 12 dní v zime). Dodáva sa na trh v celých kusoch, nakrájaná na menšie kusy alebo plátky, vždy v originálnom obale. Na zabalenie výrobku sa používa materiál, ktorý nie je zdraviu škodlivý a nemá žiadny vplyv na vlastnosti výrobku, pričom balenie výrobku prebieha v normálnej atmosfére, ktorá sa kontroluje, alebo vo vákuu. Balenie a krájanie výrobku sa môže uskutočňovať iba v zemepisnej oblasti spracovania, lebo inak by došlo k narušeniu vysledovateľnosti výrobku, znemožneniu kontroly a zmene chuťových a mikrobiologických vlastností výrobku.

4.6   Prepojenie: Konzumáciu bravčového mäsa v rámci ľudského stravovania v Baixo Alentejo dokazujú stopy z bronzovej doby, a to predovšetkým v blízkosti dolménov a iných megalitických stavieb. Zmienky zo 4. storočia pred n. l. potvrdzujú konzumáciu tohto mäsa v spomínanej oblasti počas keltského osídlenia. Tieto národy významnou mierou prispeli k diverzifikácii stravovacích návykov v Baixo Alentejo. Neskôr, počas rímskej nadvlády v oblasti, sa konzumácia mäsa ešte zvýšila pod vplyvom rímskej tradície. Kolonizátori sa stretli s inovačnými prvkami: ľudia tu ošípané kŕmili žaluďmi a pri výrobe potravín používali miestne aromatické rastliny. V prvom tisícročí nášho letopočtu dochádza k arabskej invázii. Obmedzenia Koránu nemali vplyv na miestne zvyky, prišelci však významne obohatili miestnu kuchyňu o koreniny. V priebehu storočí nachádzame mnoho zmienok o ošípaných kŕmených žaluďmi z pastvín, pričom ich mäso, čerstvé alebo konzervované, bolo najkonzumovanejším mäsom v oblasti. Zvieratá žili v extenzívnom chovnom systéme a sčasti na „spoločných pastvinách“, teda v obecných ohradách, ktoré ešte pred niekoľkými rokmi existovali v oblasti Alentejo. Bravčové mäso zaujíma jedinečné miesto v alentejanskej gastronómii od dávnych čias až do súčasnosti. Potreba konzervovania mäsa počas celého roka spôsobila rozvoj údenárskeho umenia a Paio de Beja je jeho významným predstaviteľom. Vzťah Paio de Beja s touto oblasťou môžeme stručne charakterizovať tromi základnými prvkami: používané mäso je z rasy pochádzajúcej z tejto oblasti; zvieratá sa chovajú na pastvinách tejto oblasti; mäso je špeciálne korenené, s prísadami, úpravou a zmyslovými charakteristikami odlišnými od ostatných alentejanských údenárskych produktov.

4.7   Kontrolný orgán: 

Certialentejo spĺňa požiadavky normy 45011:2001.

4.8   Označenie: Na etikete musí byť uvedené označenie: „PAIO de BEJA – Indicação Geográfica Protegida“ a logotyp ES. Na etikete musí byť ďalej uvedená certifikačná značka, ktorá musí obsahovať názov výrobku spolu s príslušným označením, názov kontrolného orgánu a sériové číslo (číselný kód alebo kód pozostávajúci z písmen a čísel, na základe ktorého sa dá vysledovať pôvod výrobku).

4.9   Vnútroštátne požiadavky: —

----

(1)  Európska komisia, Generálne riaditeľstvo pre poľnohospodárstvo a rozvoj vidieka, politika kvality poľnohospodárskych výrobkov, B-1049 Brusel.

----

----

Predbežné oznámenie o koncentrácii

(Prípad č. COMP/M.4246 — Merill Lynch/Farallon/Barceló/Playa)

Prípad, ktorý môže byť posúdený v zjednodušenom konaní

(2006/C 128/06)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ C 56, 5.3.2005, s. 32.

----

----

Oznámenie ex-post o grantoch poskytnutých Eurostatom v roku 2005

(2006/C 128/07)

V súlade s článkom 110 ods. 2 nariadenia o rozpočtových pravidlách a s článkom 169 jeho vykonávacích pravidiel sa verejnosť týmto informuje o akciách, na ktoré Eurostat poskytol granty v priebehu roka 2005.

Elektronický súbor rekapitulujúci príslušné akcie sa nachádza v podobe zoznamu na serveri EUROPA (http://europa.eu.int). Zoznam je dostupný cez podsúbory „Inštitúcie“, „Európska komisia“, „Granty“, „Štatistické údaje“, „Granty Eurostatu“, a nachádza sa v súbore „Zoznam grantov poskytnutých v roku 2005“.

Zoznam obsahuje číslo spisu, príslušnú jednotku, meno a krajinu príjemcov, názov akcie, udelenú sumu a podiel na spolufinancovaní akcie.

----

----

Predbežné oznámenie o koncentrácii

(Prípad č. COMP/M.4179 — Huntsman/Ciba Specialty Chemicals)

(2006/C 128/08)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Predbežné oznámenie o koncentrácii

(Prípad č. COMP/M.4226 — DSGI/Fotovista)

(2006/C 128/09)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

EURÓPSKY HOSPODÁRSKY PRIESTOR

Spoločný výbor EHP

----

Rozhodnutia Spoločného výboru EHP, v prípade ktorých boli splnené ústavné požiadavky podľa článku 103 Dohody o EHP

(2006/C 128/10)

Od marca 2000 uvádzajú rozhodnutia Spoločného výboru EHP v poznámke pod čiarou informáciu o tom, či nadobudnutie ich účinnosti závisí od splnenia ústavných požiadaviek ktoroukoľvek zo zmluvných strán. Takéto požiadavky boli oznámené vo vzťahu k ďalej uvedeným rozhodnutiam. Príslušné zmluvné strany už oznámili ostatným zmluvným stranám, že ukončili svoje vnútorné postupy. Dátumy nadobudnutia účinnosti rozhodnutí sú uvedené v nasledujúcej tabuľke.

----

Dozorný orgán EZVO

----

Oznámenie Dozorného orgánu EZVO podľa článku 4.1 písm. a) právneho predpisu uvedeného v bode 64a v prílohe XIII k Dohode o EHP (nariadenie Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva)

(2006/C 128/11)

Uloženie záväzkov poskytovať pravidelné letecké dopravné služby vo verejnom záujme na nasledujúcich trasách:

1.   ÚVOD

Podľa článku 4 ods. 1) písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva (http://europa.eu.int/eur-lex/lex/LexUriServ/LexUriServ.do?uri=CELEX:31992R2408:EN:HTML), sa Island rozhodol naďalej ukladať záväzky poskytovať pravidelné letecké dopravné služby vo verejnom záujme k 1. januáru 2007 na týchto trasách:

2.   ZÁVÄZKY SLUŽBY VO VEREJNOM ZÁUJME ZAHŔŇAJÚ:

2.1.   Minimálne frekvencie, počet sedadiel, trasa a letové poriadky

Požiadavky sa uplatňujú počas celého prevádzkového obdobia od 1. januára 2007 do 31. decembra 2009 (3 roky).

Minimálna frekvencia letov

Trasa

Letový poriadok

Počet sedadiel

2.2.   Kategória lietadla

Pozornosť dopravcu sa sústreďuje najmä na technické a prevádzkové podmienky, ktoré sa vzťahujú na letiská

2.3.   Cestovné

Maximálne základné jednosmerné cestovné (plne pohyblivé) bez letiskových poplatkov a poistného nesmie presiahnuť tieto ceny (cenový index – január 2006):

V súlade s bežnou praxou sa ponúkajú sociálne zľavy.

Ceny lístkov sa môžu meniť v súlade so zmenami indexu spotrebiteľských cien, ale nie častejšie ako každých 6 mesiacov.

2.4.   Ceny za prepravu nákladu

Reykjavík-Gjögur-Reykjavík: Poplatok za leteckú prepravu nákladu nepresiahne 680 ISK bez DPH a cena účtovaná za kg nepresiahne 19 ISK bez DPH v období od 1. novembra do 31. mája (cenová hladina – január 2006).

2.5.   Plynulosť dopravy

Počet letov, ktoré sa zrušili priamym zavinením dopravcu, nesmie prekročiť 4 % z plánovaného počtu letov ročne.

2.6.   Podmienky spolupráce

Po postupe výberového konania, ktorým sa obmedzuje prístup k týmto letovým trasám:

pre jedného dopravcu platia tieto podmienky:

Cestovné

Všetko nadväzujúce cestovné do/z ostatných leteckých dopravných služieb sa ponúka za rovnakých podmienok všetkým dopravcom. Z tohto je oslobodené nadväzujúce cestovné do/z ostatných leteckých dopravných služieb, ktoré prevádzkuje uchádzač za predpokladu, že cestovné je maximálne 40 % z plne pohyblivého cestovného.

Podmienky prepravy

Všetky podmienky prepravy, ktoré stanovil dopravca pre prepravu pasažierov do a z ostatných letových trás, vrátane nadväzujúcich časov a prostredníctvom kontroly lístkov a batožiny, sú objektívne a nediskriminačné.

3.   ĎALŠIE INFORMÁCIE JE MOŽNÉ ZÍSKAŤ NA TEJTO ADRESE:

----

III Oznámenia

Komisia

----

VÝZVA NA PREDKLADANIE NÁVRHOV — GR EAC 36/2006

Spolupráca EÚ a USA v oblasti vyššieho vzdelávania a odborného vzdelávania

Program ATLANTIS

(Akcie zamerané na transatlantické prepojenia a akademické siete v oblasti odborného vzdelávania a integrovaných štúdií)

Oznámenie o uverejnení výzvy na predkladanie návrhov na internete

(2006/C 128/12)

1.   Ciele a Opis

Všeobecným cieľom výzvy na predkladanie návrhov je prehĺbiť porozumenie a vzájomné kontakty medzi ľuďmi v členských štátoch EÚ a v USA vrátane širšej znalosti ich jazykov, kultúr a inštitúcií a zlepšiť kvalitu vyššieho vzdelávania a odborného vzdelávania a odbornej prípravy v EÚ a USA. Táto výzva sa zameriava na dva typy spolupráce:

Projekty konzorcií pre transatlantické akademické tituly

Touto akciou sa podporujú konzorciá inštitúcií vyššieho vzdelávania EÚ a USA (ďalej len „konzorcium“) zamerané na implementáciu dvojitých/dvojnásobných programov uvedených v súčasnom dokumente ako „Transatlantické akademické tituly“. V podpore môžu byť zahrnuté granty mobility pre študentov a členov akademických pracovníkov („učitelia“).

Opatrenia orientované na politiku

Touto akciou sa podporujú mnohostranné projekty medzi EÚ a USA a činnosti zamerané na zlepšenie spolupráce v oblasti vyššieho vzdelávania a odbornej prípravy.

2.   Oprávnení žiadatelia

Žiadosť o udelenie grantu v rámci tejto výzvy môžu podať inštitúcie vyššieho vzdelávania a inštitúcie odborného vzdelávania a odbornej prípravy. Pokiaľ ide o opatrenia orientované na politiku tejto oblasti, výzva sa vzťahuje aj na ďalšie organizácie, ako sú akreditačné agentúry, vzdelávacie agentúry alebo organizácie, súkromné spoločnosti, skupiny pôsobiace v priemysle a obchode, mimovládne organizácie, výskumné ústavy a odborné organizácie. Oprávnení uchádzači musia mať sídlo v jednej z 25 krajín Európskej únie.

3.   Rozpočet a dĺžka trvania projektu

Rozpočet k dispozícii na spolufinancovanie projektov sa odhaduje na 4 milióny EUR, z ktorého väčšina bude venovaná na projekty konzorcií pre transatlantické tituly.

Očakáva sa, že približne päť (5) implementačných projektov zameraných na tituly a malý počet opatrení orientovaných na politiku tejto oblasti bude financovaných v roku 2006.

Maximálna čiastka finančných prostriedkov zo strany EÚ pre štvorročný projekt konzorcií pre transatlantické tituly bude 696 000 EUR a pre dvojročné opatrenie orientované na politiku tejto oblasti bude 50 000 EUR. Začiatok projektov sa plánuje v novembri 2006. Projekt konzorcií pre transatlantické tituly trvá 48 mesiacov a opatrenie orientované na politiku tejto oblasti 24 mesiacov.

4.   Uzávierka

Žiadosti musia byť zaslané Komisii najneskôr do 7. júla 2006.

5.   Ďalšie informácie

Úplné znenie výzvy na predkladanie návrhov a formuláre žiadostí sú k dispozícii na nasledujúcej internetovej stránke:

http://europa.eu.int/comm/education/programmes/eu-usa/call_en.html

http://europa.eu.int/comm/education/programmes/calls/callg_en.html

Ďalšie informácie môžete získať na adrese eac-3C-cooperation@cec.eu.int

----

----

IS-Reykjavík: Poskytovanie pravidelných leteckých dopravných služieb

Výzva na predkladanie ponúk, ktorú uverejnil Island podľa článku 4 ods. 1 písm. d) právneho predpisu uvedeného v bode 64a v prílohe XIII k Dohode o EHP (nariadenie Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva), na poskytovanie pravidelných leteckých dopravných služieb na týchto trasách:

1. Gjögur-Reykjavík a späť – 2. Bíldudalur-Reykjavík a späť – 3. Sauðárkrókur-Reykjavík a späť – 4. Grímsey-Akureyri a späť 5. – Vopnafjörður-Þórshöfn-Akureyri a späť – 6. Höfn-Reykjavík a späť

(2006/C 128/13)

1.   Úvod: Podľa článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva (http://europa.eu.int/eur-lex/en/lif/dat/en_392R2408.html) sa Island rozhodol naďalej ukladať záväzky poskytovať pravidelné letecké služby vo verejnom záujme k 1. januáru 2007 na týchto trasách, ako bolo uverejnené 1. júla 2006 v Úradnom vestníku Európskej únie č. C 128 a v dodatku EHP č. 27, 1. júla 2006:

Keďže žiadny letecký dopravca neinformoval ministerstvo komunikácii na Islande, že začal alebo uvažuje začať poskytovať pravidelné letecké dopravné služby 4 týždne pred určeným nadobudnutím platnosti zmluvy na uvedené trasy, s účinnosťou k 1. januáru 2007, v súlade so záväzkom poskytovať služby vo verejnom záujme uloženým na uvedených trasách, bez požadovania finančnej náhrady alebo ochrany na trhu, Island sa rozhodol podľa postupu stanoveného v článku 4 ods. 1 písm. d) rovnakého nariadenia, obmedziť prístup iba na jedného leteckého dopravcu na každej trase a po výzve na predloženie ponúk udeliť právo na prevádzku leteckých trás na obdobie troch rokov s účinnosťou od 1. januára 2007.

2.   Cieľ výzvy na predkladanie ponúk: Cieľom výberového konania je s účinnosťou od 1. januára 2007 poskytovať pravidelné letecké dopravné služby na týchto trasách:

v súlade s uloženými záväzkami služby vo verejnom záujme uverejnenými v Úradnom vestníku Európskej únie č. C 128 z 1. júla 2006.

3.   Účasť na výberovom konaní: Výberového konania sa môžu zúčastniť všetci leteckí dopravcovia, ktorí sú držiteľmi platnej licencie na prevádzku podľa nariadenia Rady (EHS) č. 2407/92 z 23. júla 1992 o licenciách leteckých dopravcov (http://europa.eu.int/eur-lex/lex/LexUriServ/LexUriServ.do?uri=CELEX:31992R2407:EN:HTML).

4.   Postup výberového konania: Táto výzva na predkladanie ponúk podlieha ustanoveniam pododsekov d) – i) článku 4 ods. 1 nariadenia Rady (EHS) č. 2408/92.

Štátne obchodné centrum, ktoré koná v mene islandskej správy ciest, si vyhradzuje právo odmietnuť všetky ponuky. Oneskorené ponuky a ponuky, ktoré nebudú v súlade s touto výzvou na predkladanie ponúk, budú zamietnuté.

Štátne obchodné centrum, ktoré koná v mene islandskej správy ciest, si vyhradzuje právo na ďalšie rokovania, ak všetky predložené ponuky budú nesprávne, alebo ak po skončení lehoty na prijímanie ponúk sa ukáže, že je iba jeden uchádzač alebo že nie je žiadna ponuka. Takéto rokovania sú v súlade s uloženými záväzkami služby vo verejnom záujme a bez vykonania podstatných zmien v pôvodných podmienkach výberového konania.

Uchádzači môžu predložiť ponuky na všetky trasy alebo iba na trasy č. 1 a 2 alebo iba na trasy č. 3 alebo trasy č. 4 a 5 alebo iba na trasy č. 6.

Ponuky sa predkladajú v islandskom alebo anglickom jazyku.

Ponuka je pre uchádzača záväzná až do prijatia ponuky. Ponuka však zostane platná najmenej 12 týždňov po otvorení ponúk.

5.   Prijatie ponuky: Prijme sa tá ponuka, v ktorej je uvedená najnižšia suma náhrady na obdobie od 1. januára 2007 do 31. decembra 2009.

6.   Dokumentácia výberového konania: Úplnú dokumentáciu výzvy na predkladanie ponúk, ktorá obsahuje uloženie záväzkov služby vo verejnom záujme, konkrétne pravidlá týkajúce sa výzvy na predkladanie ponúk (Islandský právny predpis č. 65/1993 o vykonávaní výzvy na predkladanie ponúk v spojení so záväzkami služby vo verejnom záujme pri uplatňovaní článku 4 nariadenia Rady (EHS) č. 2408/92), je možné získať na tejto adrese:

Ríkiskaup (the State Trading Centre), Borgartúni 7, IS-105 Reykjavik, Iceland. Tel: (+354) 530 1400. Fax: (+354) 530 1414. E-mail: utbod@rikiskaup.is.

Cena dokumentácie je 3 500 ISK.

7.   Finančná náhrada a úprava cien: Vo všetkých ponukách sa uvádza výška náhrady v islandských korunách (ISK), ktorá sa žiada za jeden spiatočný let na každej z trás č. 1, 2, 3, 4, 5 a 6, v súlade s náhradou požadovanou za poskytovanie danej služby počas 3 rokov od plánovaného dátumu začatia, 1. januára 2007. Ponuky sa odvíjajú od úrovne cien v deň otvárania ponúk. Vyžaduje sa aj prevádzkový rozpočet na obdobie dvanástich mesiacov. Táto informácia sa uvádza vo forme zahrnutej do dokumentácie ponuky spolu s informáciami požadovanými v dokumentácii výberového konania.

Úprava cien:

Všetky sumy náhrady budú vychádzať z úrovne cien v deň otvárania ponúk.

Suma náhrady požadovaná za každý spiatočný let v deň otvárania ponúk bude upravená 1. januára 2007 a upravená suma náhrady bude platná počas obdobia od 1. januára 2007 do 31. decembra 2007. Suma náhrady za obdobia od 1. januára 2008 do 31. decembra 2008 a od 1. januára 2009 do 31. decembra 2009 bude upravená na začiatku obdobia. Úprava sa vykoná v súlade s týmto indexom:

1 % zmena v cene pohonných hmôt pre JET A-1 vedie k zmene sumy náhrady vo výške 0,2 %.

1 % zmena v indexe spotrebiteľských cien vedie k zmene sumy náhrady vo výške 0,8 %.

Prevádzkovateľ môže požiadať o revíziu cien leteniek a cien za prepravu nákladu v súlade so zmenami v uvedenom indexe, ale nie častejšie ako každých 6 mesiacov.

Prevádzkovateľ si ponechá všetky príjmy získané z prevádzkovania služieb a je plne zodpovedný za vzniknuté výdavky. Opätovné rokovanie je však možné uplatniť v súlade so štandardnou zmluvou v prípade podstatných a nepredvídateľných zmien v podmienkach, na ktorých je zmluva založená.

8.   Cestovné a ceny za prepravu nákladu: Predložené ponuky bližšie uvádzajú cestovné a ceny za prepravu nákladu, ako aj príslušné podmienky. Cestovné je v súlade so záväzkami služby vo verejnom záujme uverejnenými v Úradnom vestníku Európskej únie č. C 128 z 1. júla 2006.

9.   Trvanie, zmena a doplnenie a ukončenie zmluvy: Platnosť zmluvy sa začína 1. januára 2007 a končí 31. decembra 2009.

Preskúmanie vykonávania zmluvy sa uskutočňuje po dohode s dopravcom v priebehu 6 týždňov od ukončenia zmluvného obdobia.

Zmluvu nie je možné upraviť v prípade, že zmeny nie sú v súlade so záväzkami služby vo verejnom záujme. Akékoľvek úpravy zmluvy sa zaznamenajú v prílohe k zmluve.

Dopravca môže ukončiť zmluvu iba na základe šesťmesačnej výpovednej lehoty.

10.   Porušenie/vypovedanie zmluvy: V prípade, že jedna strana vážne poruší zmluvu, druhá strana ju môže s okamžitou platnosťou vypovedať.

Letecký dopravca plní všetky záväzky vyplývajúce zo zmluvy v súlade so záväzkami služby vo verejnom záujme uverejnenými v Úradnom vestníku Európskej únie č. C 128 z 1. júla 2006 a v dokumentácii ponuky. V prípade neplnenia týchto záväzkov môže islandská správa ciest v súvislosti s neplnením záväzkov pozastaviť platby.

Islandská správa ciest môže v prípade vážneho porušenia zmluvy alebo v prípade, že je dopravca v platobnej neschopnosti alebo v konkurznom konaní, zmluvu s okamžitou platnosťou vypovedať.

Islandská správa ciest môže v prípade, že bola licencia dopravcovi odobratá alebo jej platnosť nebola predĺžená, zmluvu s okamžitou platnosťou vypovedať.

Nezávisle od akejkoľvek žaloby na náhradu škody, vedie akékoľvek prerušenie plnenia služieb vyplývajúcich zo zmluvy, ktoré je možné priamo pripísať prevádzkovateľovi, k zníženiu čiastky finančnej náhrady v súlade s počtom zrušených letov, ak počet zrušených letov prekročí 4 % plánovaného počtu letov.

11.   Letecké kódy: Lety nemôžu mať žiadne iné letecké kódy ako sú vlastné kódy uchádzača a nemôžu byť súčasťou žiadnej dohody o zdieľaní kódov.

12.   Predkladanie ponúk: Ponuky sa musia zaslať doporučenou poštou s potvrdením o prijatí, v takom prípade sa poštová pečiatka považuje za dôkaz o predložení ponuky, alebo doručiť osobne do štátneho obchodného centra najneskôr do 6. júla 2006 (14:00), kde sa 6. júla 2006 (14:00) otvoria za prítomnosti tých uchádzačov, ktorí o to požiadali. Ponuky predložené neskôr ako 6. júla 2006 (14:00) sa neotvoria.

Predkladané ponuky musia byť zaslané v zapečatenej obálke na túto adresu:

Ríkiskaup (The State Trading Centre), Borgartúni 7, IS-105 Reykjavik. Tel. (354) 530 14 00. Fax (354) 530 14 14.

Na obálkach s ponukami je potrebné uviesť toto:

Ríkiskaup (The State Trading Centre), Tenders No 13783, Áætlunarflug 2007-2009.

(Na obálkach je potrebné uviesť meno uchádzača).

13.   Platnosť výzvy na predkladanie ponúk: Táto výzva je platná iba v takom rozsahu, že žiadny dopravca EHP (Dopravca EHP znamená leteckého dopravcu Spoločenstva alebo leteckého dopravcu s platnou licenciou na prevádzku, ktorú udelil štát EZVO, zmluvná strana Dohody o EHP, v súlade s právnym predpisom uvedeným v bode 66b v prílohe XIII k Dohode o EHP (nariadenie Rady (EHS) č. 2407/92 o licenciách leteckých dopravcov) neinformuje ministerstvo komunikácií 4 týždne alebo viac pred plánovaným nadobudnutím platnosti zmluvy o tom, že začne pravidelnú leteckú prepravu podľa záväzkov služby vo verejnom záujme na ktorejkoľvek trase bez toho, aby požiadal o finančnú podporu alebo ochranu trhu.

----